af en en en tr nl nl nl nl fy af lb nl af it nl nl nl nl af nl nl de fi nl en de nl nl nl nl nl en nl nb nb af nl nl en nl en en da nl nl nl cy nl sv nl fr da nl nl nl en en sl oc pl af fr nl fr nl de de nl de fr en af af nl af en en af nl af af af nl af af af af af af af af af en nl af nl nl en la nl af af la la en nl af nds nl en la en en nl af nl af nl nl af af nl af af nl af af af nl af af af nl af af af af af af af af af af sv af tr nl nl en nl nl et af nl af nl nl en nl et et en nl af af af af nl fi tr nl nl en fi nl nl af nl en nl nl nl fi nl af af nl af nl en en de nl nl nl nl af es nl af af nl nl af et en et nl nl fr af nl af af af af af nl sv nl af af nl en af fi tr af af nl nl af af af af af af af nl nl nl af af af af nl nl af af af af af af af af af nl af af en en
Gedragskode en Skoolreëls | Hoërskool Lutzville
Ons wil hierdie ideaal bereik deur 'n veilige, positiewe milieu te skep waar die uitlewing van waardes soos respek, verantwoordelikheid, integriteit, samewerking en deelname ononderhandelbaar is.
Hierdie gedragskode is opgestel sodat die Beheerliggaam van die skool onderworpe is aan die Seksie 8 van die Wet op Suid-Afrikaanse Skole. Die doel van hierdie Gedragskode is om 'n geordende, gedissiplineerde en doelgerigte omgewing te skep en te onderhou om doeltreffende onderrig en studie in die skool aan te moedig.
Die gedragskode is onderhewig aan die Konstitusie van die Republiek van Suid- Afrika, 1996, die We op Suid- Afrikaanse Skole van 1996 en die Provinsiale Wetgewing. Dit weerspieël die grondwetlike demokrasie, menseregte en deursigtige kommunikasie, wat die Suid- Afrikaanse gemeenskap ten gondslag het.
Dit is opgestel in ooreenstemming met die Staatskoerant van 15 Mei 1998, getiteld, "Riglyne vir die Gedragskode van Leerders".
Elke leerling, nieteenstaande ras, kleur of geslag het die reg op onderwys.  Binne die grondwet van die Republiek van Suid-Afrika het elke landsburger die reg tot vryheid van spraak en uitdrukking.  Leerders het die reg op privaat besit van eiendom, behalwe as die personeel bepaal dat 'n leerling in besit is van 'n voorwerp of materiaal wat op die skoolterrein verbode is.
Van elke leerling word verwag om die skoolreëls te ken en te onderhou.  Om nie met die reëls vertroud te wees nie, is nie 'n aanvaarbare verskoning nie.  Indien leerlinge enige  van hierdie reëls nie sou nakom nie, sal daar teen sodanige leerlinge opgetree word op die wyse soos onder die Tugmaatreëls vir Leerlinge, in dié dokument aangedui.
Daarteenoor word leerlinge wie se gedrag voorbeeldig is en wat op watter wyse ook al 'n bydrae lewer om die skool se naam uit te bou, daarvoor erkenning gegee, deurdat so 'n leerling self daartoe bydra om 'n goeie getuigskrif te verkry wat 'n groot rol speel by skoolverlating as aanbeveling tot 'n werkaansoek of tot beurse en verdere studie.
Waar elke jaar mooi blomme strooi
Die druifstok groen ons akkers tooi
Die Olifants verfris en voed
Daar werk ons saam met lus en moed
Viam aut inveniam aut facium!
Waar daar geen pad is sal ons een baan.
Ons sal oorwin; ons leuse staan.
Uit klein begin het hier verrys
'n Skool wat aan die wêreld wys
Dat kinders ywer en presteer
Hul Volk dien en God te Eer
Die Christelike godsdiens, soos vervat in die Woord van God, dien as uitgangspunt en basis vir die norme en waardes wat in die skool gepropageer en onderskryf word.
Voortvloeiend hieruit heg ons waarde aan:
Die morele waardes van eerlikheid, opregtheid, ordentlikheid en respek.
Die sosiale waardes van hoflikheid, netheid en goeie maniere.
‘n Gemeenskaplike trots op ons skool, kultuur en tradisies.
Die nut van toegewyde werk, stiptelikheid, pligsgetrouheid, verantwoordelikheid en selfdissipline wat daardeur ontwikkel word.
Die versorging en ontwikkeling van ons liggame en gesondheid.
‘n Gebalanseerde leefwyse deur deelname aan verskillende opbouende aktiwiteite.
Die potensiaal van elke individu.
Van toepassing op skoolgronde en tydens enige aktiwiteite op enige plek wat aan die skool gekoppel word:
Leerlinge moet die skool tydens vasgestelde skoolure stiptelik bywoon. Leerlinge wat laat kom, moet eers by die kantoor aanmeld.  'n Leerling mag nie gedurende skoolure sonder die skoolhoof en/of die skoolhoof se gemagtigde se verlof uit 'n klas afwesig wees of die skoolterrein verlaat nie.  In geval van afwesigheid moet ouers die skool telefonies, per brief of mediese sertifikaat in kennis stel. Ouers is verantwoordelike om telefonies by die kantoor te reël indien 'n leerling die skoolgrond om een of ander dringende rede moet verlaat. Geen Laerskoolleerling sal verskoon word tensy 'n ouer/voog nie self die kind by die klas kom haal nie.
Terwyl 'n leerling onder die skool se toesig is, mag hy/sy nie 'n opvoeder, algemene werker, sekretaresse of 'n ander leerling se liggaamlike welsyn benadeel of in gevaar stel nie, en mag hy/sy nie wapens, speelgoed of enigiets wat liggaamlike beserings kan veroorsaak, in sy/haar besit hê nie.
Geen leerling mag 'n ander leerling die reg van onderrig ontneem nie.  Ontwrigting van klasse op enige wyse is ontoelaatbaar en die demokratiese reg op onderrig van die leerlinge wat wil leer, sal te alle tye voorkeur geniet bo die van 'n dekonstruktiewe leerling.
Onwelvoeglike taalgebruik, oneerlikheid, leuentaal en valse verklarings is ontoelaatbaar.
Rook of die besit van sigarette (e-sigarette en variasies van rookpype) op die skoolterrein deur leerlinge, word nie toegelaat nie.
Leerlinge mag nie dwelmmiddels of alkoholiese drank of aanstootlike leesstof of materiaal in sy/haar besit hê, gebruik, onder die invloed wees of aan ander gee nie.  Hy mag ook nie op die internet ingaan om aanstootlike materiaal te besigtig of uit te druk nie.
Skooleiendom, of enigiets by die skool wat die eiendom van iemand anders is, mag nie beskadig, ontsier, besoedel of geneem word nie en enige vorm van vandalisme moet vermy word en of gerapporteer word.
Geen intimidasie, bakleiery of afknouery van watter aard ook al, van ander leerlinge mag plaasvind nie en MOET onmiddellik by 'n opvoeder rapporteer word.
Verspreiding en ontvang van pamflette op die skoolterrein, sonder die skoolhoof se verlof, is verbode. Geen formele verkopings onderling word toegelaat nie.
'n Leerling, wat met die skool geassosieer kan word, wat op enige plek of tydstip die skool se naam in diskrediet bring, kan tot verantwoording geroep word en daar word van elke leerder verwag om haar/hom te onderwerp aan die gesag oor hom/haar aangestel.
Die interne ordereëlings van die skool, soos van tyd tot tyd deur die skoolhoof of sy gemagtigde bepaal, moet ten alle tye gehoorsaam word.
Fisiese of enige amoreuse kontak tussen leerlinge mag nie tydens amptelike skoolure, skoolterrein of amptelike skooluitstappies plaasvind nie. Optrede van leerlinge teenoor enige geslag moet van so 'n aard wees dat dit op of van die skoolterrein aan die norme en standaarde van die skool voldoen.
Geen leerling mag 'n motorvoertuig ter eniger tyd op die skoolterrein bestuur nie. Motorvoertuie word op eie risiko binne by die hoofhek parkeer. GEEN leerling word soggens/middae binne die skoolterrein op-en afgelaai nie.
Die gebruik van kougom op die skoolterrein en amptelike skooluitstappies is te alle tye verbode, ook buite die skoolterrein waar die leerling in skool- of sportdrag is.
Ontgroening en al die alternatiewe vorme daarvan word nie by die skool of koshuis toegelaat nie. Die amptelike skoolbekendstellingsprogram, deur VRL-lede en skakelonderwysers geimplementeer, is egter toelaatbaar.
Die gebruik/besit van selfone word nie toegelaat op die skoolterrein nie. Geen selfoon word in die eksamenlokaal/toetslokaal toegelaat nie. Die skooltelefoon is te alle tye beskikbaar vir leerlinge indien hulle dringend 'n telefoon benodig.
Leerlinge wat in die koshuis woon mag die koshuis slegs in skooltyd besoek met toestemming van die diensdoenende personeel. By die koshuis moet die leerlling by die koshuismatrone aanmeld.
Tasse: Geen ongewenste slagspreuke/simbole/plakkers mag op tasse en boeke geplak of geskryf word nie. Geen sigbare name word toegelaat op skoolklere nie.
Voorgeskrewe swartromp/ grys langbroek
Swart oortrui (pullover) met naam van skool op linkerkant in wit geborduur.
Kort wit skoolsokkies (moet omgeslaan wees) – romp
Grys skoolsokkies – langbroek
Swart skoolskoene met veters of bandjie oor die voet.
Leerlinge vanaf Graad 1-7 mag kaalvoet skool toe kom.
Voorgeskrewe skoolbaadjie vanaf Graad 8.
Voorgeskrewe sweetpakbaadjie (Graad 1-7).
Voorgeskrewe sweetpak of grys langbroek (Graad 1-7)
Grys skoolsokkies – langbroek
Wit skoolsokkies - sweetpak
Swart kouse by swart romp
Voorgeskrewe skooldas    (Graad 8-12)
Voorgeskrewe skoolbaadjie (Graad 8-12)
Swart V-nek skooltrui (Trui mag nie sonder die baadjie gedra word nie) of  Swart oortrui (pullover).
Swart skoolskoene met veters of bandjie oor die voet
Grys langbroek/ kortbroek met swart/grys "belt" (Geen "Buckles")
Swart skoolskoene met veters
Leerlinge vanaf Graad 1-7 mag kaalvoet skool toe kom
Voorgeskrewe skoolbaadjie (Graad 8-12)
Voorgeskrewe sweetpakbaadjie (Graad 1-7)
Voorgeskrewe grys langbroek met swart/grys "belt" (Geen "Buckles")
Wit skoolhemp ('n Wit T-hemp, sonder logo's, prente,mag onder wit skoolhemp gedra word)
Voorgeskrewe sweetpak of grys langbroek (Gr 1 – 7)
Voorgeskrewe skooldas   (Graad 8-12)
Voorgeskrewe skoolbaadjie (Graad 8-12)
Swart V-nek skooltrui ( Trui mag nie sonder die baadjie gedra word nie)
Swart skoolskoene met veters
Swart romp/ swart kortbroek (geen strepe)
Sporttekkies met gepaste veters. GEEN sneakers of "boottekkies".
Gr. 1-7 mag kaalvoet skool toe kom.
Rooi gholfhempie (Indien ingesteek mag die amptelike pullover bo-oor gedra word.)
Oorwegend wit sokkies en moet bo tekkies uitsteek. Indien lank, moet omgeslaan wees.
Amptelike provinsiale sportklere mag gedra word, maar mag nie met ander klere gemeng word nie.
Tydens uitstappies, wedstryde word slegs ons skool se sportklere toegelaat.
Swart kortbroek (PT broek mag nie deur HS dogters gedra word nie.)
Amptelike skoolpet en/of tennispetjie mag gedra word.
Alle leerlinge moet die skool tydens die vasgestelde skoolure stiptelik bywoon en aan alle opvoedingsprogramme deelneem, tensy vrystelling deur die skoolhoof verleen is.
As 'n leerder laat kom:  Meld hy onmiddellik by die kantoor aan.  Die leerlinge moet ook sy klasonderwyser inlig dat hy wel die dag by die skool opgedaag het.  Dit is belangrik aangesien leerlinge aanwesig gemerk moet word as hulle skool bywoon.
Indien die leerling siek opstaan en wel skool toe kom, moet hy/sy 'n brief van sy/haar ouers saambring waarin die ouer versoek dat indien dit nie beter gaan nie, die leerling toegelaat moet word om huis toe te gaan.  Op die brief moet die probleem, asook die optrede wat sy ouers verwag, geskryf wees.
Indien 'n leerling tydens eksamentyd afwesig is, MOET daar 'n mediese sertifikaat ingelewer word.
Geen leerling mag sonder die verlof van die Hoof of gemagtigde die skoolterrein verlaat nie.  Hierdie prosedure is in lyn met wat deur die WKOD verwag word.  Gereelde afwesigheid of afwesigheid sonder verlof, word in so 'n ernstige lig beskou dat 'n leerder bevordering na 'n volgende graad geweier kan word. Wanneer 'n leerling anger as tien dae sonder 'n geldige verskoning afwesig is, word sy/haar naam van die amptelike leerderinskrywing verwyder en verbeur so 'n leerling sy/haar plek.
Geen medikasie word aan leerlinge gegee nie.
Leerlinge beweeg die klas binne na hul banke, pak onmiddellik hul boeke uit en maak gereed om onderrig te begin. Geen kind word toegelaat om vrylik rond te beweeg nie.
Leerlinge mag nie praat sonder toestemming van die onderwyser nie. Indien 'n leerling 'n vraag wil vra of iets wil sê moet hy sy hand opsteek en wag tot die onderwyser aan hom aandag gee.
Almal bly sit en op bevel van die onderwyser  staan die leerlinge op, groet die onderwyser en verlaat die klas ordelik.
Voorkoms van dogters en seuns:
Hare moet netjies wees.
Die kuif mag nie in die oë hang nie.
Hare wat aan die onderstepunt van die kraag raak moet vasgemaak word.
Rooi, swart of wit effekleurige haarlinte, knippies (silwer of bruin), "Bobbels", bolletjies of rekkies mag gedrag word.
Hare mag nie gejel word nie.
Indien hare gekleur word, moet dit so natuurlik as moontlik lyk (slegs hoërskoolleerders).
Die kuif moet 2cm bo die ooghare en hempskraag wees.
Wangbaarde regoor die oorknoppie.
Hare moet netjies om die ore gekam word, nie oor die ore nie.
Hare moet gelydelik opgesny word, mag nie ‘n onnatuurlike rand maak nie.
Hare mag nie gejel of gekleur word nie.
Snorre of baarde is ontoelaatbaar.
Horlosies, ‘Medic Alert’-bandjies, 1cm oorringetjies of "studs" (goud of silwer) is toelaatbaar, maar geen ander versierings nie.
Ringetjies of "studs" mag slegs in die onderste gaatjie van die oorbel gedra word.
Geen ander liggaamsdeel, bv. tong, wenkbroue ens. mag 'n ringetjie/stud inhê nie.
Geen sigbare tatoeëermerke word toegelaat nie.
Geen grimering word by die skool- of sportdrag toegelaat nie.
Horlosie en ‘Medic Alert’-bandjies is toelaatbaar.
Geen ander versierings is toelaatbaar nie.
As daar na die palm van die hand gekyk word, mag die naels nie verby die vingerpunte groei en uitsteek nie.
Dit moet skoon en netjies wees.
Slegs kleurlose naelversterker mag gebruik word.
Naels van seuns moet skoon en aanvaarbare lengte wees.
Wanneer op knieë staan, mag roksoom nie hoër as 12 cm vanaf die grond wees nie.
Skoolklere en gewone siviele klere mag nie na skool gemeng word nie.
Skoolklere en gewone siviele klere mag nie na skool gemeng word nie.
Ouerbetrokkenheid word ongelooflik  positief ervaar. Ons skool is baie afhanklik van die fondse wat gegenereer word uit die funksies wat ons hou. Sonder ons ouers se hulp is dit egter totaal onmoontlik om dit suksesvol te kan doen. Elke ouer kry ‘n werksbeurt in ‘n siklus. Indien elke ouer sy kant bring, stel dit ons in staat om die beurte te beperk tot een funksie per siklus (Op hierdie stadium  bestaan ‘n siklus uit die ± 6 funksies wat ons gemiddeld per jaar aanbied. Ouers wat altyd gewillig was om te werk word nou nie meer soos in die verlede om elke gestraf om elke funksie vir  7 tot 8 ure te werk vir ALMAL se kinders nie en kry ook nou die kans om funksies saam met hul kinders te geniet.
Dit is hier waar ouers mekaar leer ken, lekker kan saam werk en dit op die ou end te geniet om betrokke te wees by die se skool. Hoërskool Lutzville se ouers het hulle self bewys as ‘n gedugte span en is voorwaar ‘n ouerkorps om op trots wees.
Copyright © 2019, Hoërskool Lutzville